《小桃红》
清代·陆求可

日暖亭皋绿。桃李浑如簇。步屧寻春，一行红粉，香车金犊。

更前村、窈窕旧当垆，正瓮头初熟。

独酌杯行速。醉倒青山足。待得醒来，归鸦满树，疏星射目。

恐明朝、阴雨陡然来，倩谁人秉烛。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。